Ulrich von Hutten

Ulrich von HUTTEN naskiĝis la 21-an de aprilo 1488 en kastelo Steckelberg (nun historia ruino kaj parto de la urbo Schlüchtern). Li mortis la 29-an de aŭgusto 1523 sur insulo Ufenau (Lago de Zuriko) pro sifiliso. Lia eldiro "Die Luft der Freiheit weht" ("blovas la vento de libereco") iĝis moto de la Universitato Stanford.

 Vivo 
Hutten frekventis la lernejon de la monaĥejo en Fulda. Post studado ĉe pluraj germanajEkz. Frankfurte kie estis lia retorikinstruisto Gregor Schmerlin. kaj italaj universitatoj li servis mallongan tempon en la armeo de imperiestro Maksimiliano la 1-a. Tiu ĉi deklaris Hutten en 1517 laŭrekronita poeto.

Kiel publicisto li engaĝiĝis kune kun Franz von Sickingen pri germana patriotismo kaj plifortigo de la suvereneco de la imperiestroj de la Sankta Romia Imperio kontraŭ la nobelaro kaj la papo. Li estis fanatikulo de la reformideoj de Marteno Lutero, kies doktrinojn li defendis en multaj verkoj.

La politikaj agadoj de Hutten tamen kreis profundan fosaĵon inter li kaj lia dunganto. Post la fiaskinta ribelo de la mezrejnlandaj kavaliroj Hutten devis ekziliĝi en Svislandon, helpate de Ulrich Zwingli.

 Verkado kaj publicistado 
Hutten estis la ĉefa eldonisto de la dua parto de la satiraj Leteroj de obskuraj viroj (1515-17) kontraŭepiskoparaj kaj monaĥaraj, reage al "Epistolae clarorum virorum" de Johano Reuchlin. Menciindas ankaŭ la verkoj Ars Versificandi (1511) kaj Vadismus (1520): tie ĉi publike kondamnitis la papeco. Li meritiĝis per eldono de skribaĵo de Lorenzo Valla pri la t.n. Donaco de Konstanteno kaj per la publikigo de satiraj dialogoj latin-/germanlingvaj laŭ la modelo de Lukiano.
 De Guaiaci medicina et morbo Gallico 1524
 Ad Carolum imperatorum.. 1520
 Utis. Nemo 1518
 Commentarius in artem versificatoriam Hulderici Hutteni, cum perbreui ... 1547
 Aula. Dialogus (denuo impr.) 1519
 Febris: dialogus Huttenicus 1619
 Equitis ad Bilibaldum Pirckheymer Patricium ...] 1519
 De schismate extinguendo, et vera ecclesiastica libertate adserenda ... 1520
 Oratio ad Carolum maximum, Augustum, & Germani[ae Principes, pro Vlricho ...] 1521

 Eksteraj ligiloj 
 Biografio ĉe NDB

 Stefan Etzel: Ulrich von Hutten (1488–1523) Ritter, Humanist und Rebell aus der Rhön 
 Latinlingvaj verkoj surrete
 Moto de la Universitato de Stanford
 Verkoj ĉe zeno.org
Notoj

Kategorio:Germanaj verkistoj
Kategorio:Germanaj nobeloj
Kategorio:Germanaj renesancaj humanistoj
Kategorio:Imperiaj kavaliroj
Kategorio:Homoj rilataj al Erfurto
Kategorio:Universitato de Greifswald
Kategorio:Universitato Rostock
kategorio:Personoj rilataj al Frankfurto ĉe Odro